XIX Distritu de París

El XIX Distritu de París (XIXᵉ arrondissement de Paris, en francés), asitiáu na marxe derecha del Sena, ye unu de los 20 distritos de París, Francia. Tamién ye conocíu sol nome de arrondissement des Buttes-Chaumont.

Esti Distritu alluga'l parque públicu Parc des Buttes Chaumont, asitiáu nuna llomba, el Parque de la Villette, que toma la Cité des Sciences et de l'Industrie, que ye un centru d'esposiciones dedicáu a la ciencia y les industries, y la Cité de la Musique, qu'alluga'l Conservatoriu de París, unu de les más renomaos escueles de música n'Europa. Amás, ye cruciáu pela Canal Saint-Denis y la Canal de l'Ourcq, que se xunen al altor del Parque de la Villette.

 Alministración 

El distritu ta estremáu en cuatro barrios:
 Barriu Saint-Vincent-de-Paul
 Barriu del Pont-de-Flandres
 Barriu d'Amérique
 Barriu del Combat

El so alcalde actual ye Roger Madec (PS). Foi escoyíu en 2008 por seis años.

 Demografía 
El Distritu cuntaba nel últimu censu de 2005 con 187 200 habitantes sobre una superficie de 679 hectárees, lo que representa una densidá de 27 586 hab/km². Ye'l mayor nivel de población conocíu pol distritu desque se realicen censos.

<table >
<th>Añu(censu nacional)
<th>Población
<th>Densidá(hab. per km²)
</tr>
<tr><td>1872<td>93 174<td>13 730
<tr><td>1954<td>155 058<td>22 845
<tr><td>1962<td>159 568<td>23 514
<tr><td>1968<td>148 862<td>21 937
<tr><td>1975<td>144 357<td>21 273
<tr><td>1982<td>162 649<td>23 968
<tr><td>1990<td>165 062<td>24 324
<tr><td>1999<td>172 730<td>25 454
<tr><td>2005 (picu de población)<td>187 200<td>27 586
</table>

 Llugares d'interés 

 Parques :
 Parque des Buttes-Chaumont
 Parc de la Villette

 Canales :
 Canal Saint-Denis
 Canal de l'Ourcq

 Hospitales :
 Hospital Robert-Debré

 Centros culturales y llugares d'esposición
 Cité des sciences et de l'industrie
 Grande tope de La Villette
 Cité de la musique
 Conservatoriu de París

 Ver tamién 
 Distritos de París

 Referencies 

 Enllaces esternos 

 19